ก.ล.ต.-ตลท.-สถาบันการเงินทุกแห่งยันเปิดทำการตามปกติวันนี้
ก.ล.ต.-ตลท.-สถาบันการเงินทุกแห่งยันเปิดทำการตามปกติวันนี้
18 ส.ค. 2558

สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ระบุว่า ในวันที่ 18 ส.ค. เปิดทำการตามปกติ เช่นเดียวกับตลาดหลักทรัพย์ฯ บริษัทหลักทรัพย์ และ บริษัทหลักทรัพย์จัดการกองทุนรวม ทุกแห่ง โดยก.ล.ต. กับตลาดหลักทรัพย์ฯ ประสานงานกันใกล้ชิด และระบบมีความพร้อมรับมือความผันผวนที่จะเกิดขึ้น รวมถึงขอให้นักลงทุนอย่าตื่นตระหนก
ทั้งนี้ ก.ล.ต.ออกแถลงการณ์ดังกล่าวหลังเกิดเหตุระเบิดบริเวณศาลพระพรหมแยกราชประสงค์ เมื่อเวลา 19.00 น.วานนี้ ส่งผลให้มีผู้เสียชีวิตล่าสุด 20 ราย และบาดเจ็บ 125 ราย
ตลาดหลักทรัพย์แห่งประเทศไทย(ตลท.)เปิดเผยว่า ตลท.ยังคงเปิดทำการตามปกติในวันพรุ่งนี้ เช่นเดียวกับสถาบันการเงินอื่นๆ หลังจากมีเหตุระเบิดหน้าศาลพระพรหมแยกราชประสงค์
ขณะที่นายรณดล นุ่นนนท์ ผู้ช่วยผู้ว่าการ ธนาคารแห่งประเทศไทย (ธปท.) ปฏิเสธกระแสข่าวลือการปิดทำการสถาบันการเงินในวันพรุ่งนี้ด้วย